**Ministru kabineta rīkojuma projekta „Grozījums Ministru kabineta 2013.gada 19.februāra rīkojumā Nr.57 „Par koncepciju “Valsts informācijas un komunikācijas tehnoloģiju pārvaldības organizatoriskais modelis””” sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Vides aizsardzības un reģionālās attīstības ministrija (turpmāk –VARAM), lai nodrošinātu valsts informācijas un komunikācijas tehnoloģiju (turpmāk – IKT) pārvaldības likumprojekta satura atbilstību šobrīd izstrādē esošās valsts IKT arhitektūras principiem, integrētu valsts IKT pārvaldības likumprojekta saturā būtiskos IKT arhitektūras komponentus, kā arī nosakot vienotu valsts IKT arhitektūras pārvaldības kārtību, *ierosina pagarināt* Ministru kabineta 2013.gada 19.februāra rīkojumā Nr.57 „Par koncepciju “Valsts informācijas un komunikācijas tehnoloģiju pārvaldības organizatoriskais modelis”” (turpmāk – *koncepcija*)4.punktā dotā uzdevuma izpildes termiņu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši *koncepcijas* 4.punktam VARAM ir uzdots sagatavot un Ministru kabinetā (turpmāk – MK) 18 mēnešu laikā pēc koncepcijas apstiprināšanas (2014.gada augusts) iesniegt noteiktā kārtībā MK valsts IKT pārvaldības likumprojektu. Sākotnēji valsts IKT pārvaldības likumprojektā tika iecerēts noteikt visu valsts IKT pārvaldībā iesaistīto pušu (tajā skaitā valsts un pašvaldību institūciju) lomas, pienākumus un tiesības, sadarbības kārtību, kā arī definēt valsts IKT pārvaldības, tajā skaitā arī valsts IKT attīstības un uzturēšanas, budžeta līdzekļu piešķiršanas procesus.Eiropas Sociālā fonda finansētā projekta Nr. 1DP/1.5.1.2.0/08/IPIA/SIF/002 „Publisko pakalpojumu sistēmas pilnveidošana” īstenošanas ietvaros 2014.gada 6.janvārī VARAM noslēdza iepirkuma līgumu ar IS Consulting SIA (turpmāk – konsultanti), kura ietvaros konsultanti izstrādāja valsts IKT arhitektūras modeli, cita starpā, sniedzot rekomendācijas valsts IKT arhitektūras modeļu ieviešanas pārvaldībai, kā arī kritērijus un prasības realizējamo informācijas sistēmu un IKT projektu īstenošanai. Izmantojot konsultantu nodevumus, VARAM atbilstoši 2014. gada 9.decembra MK sēdē lemtajam (Informatīvais ziņojums “Par pasākumiem, kurus paredzēts īstenot Informācijas sabiedrības attīstības pamatnostādņu 2014.-2020.gadam turpmākās rīcības plānojuma uzdevumu 3.1. “Publiskās pārvaldes IKT centralizētu platformu izveide” un 3.2. “Publiskās pārvaldes pakalpojumu elektronizācija” ietvaros”) šobrīd izstrādā valsts IKT arhitektūras dokumentu komplektu, kas sastāv no valsts IKT konceptuālās arhitektūras (apstiprināta MK 2015. gada 10. marta sēdē) un valsts IKT mērķarhitektūras (plānots līdz 2015. gada beigām iesniegt apstiprināšanai MK mērķarhitektūras 1.versiju).Pēc valsts IKT arhitektūras saskaņošanas ar nozaru ministrijām un apstiprināšanas MK, VARAM uzskata par nepieciešamu valsts IKT pārvaldības likumprojektā iestrādāt normas, kas papildus sākotnējai likumprojekta iecerei, nodrošinās IKT konceptuālajā arhitektūrā definēto valsts IKT pamatprincipu ievērošanu, IKT mērķarhitektūrā definēto arhitektūras komponentu ieviešanu un darbību, kā arī pašas IKT arhitektūras vienotu pārvaldību.  Lai nodrošinātu valsts IKT pārvaldības likumprojekta pilnveidošanu atbilstoši minētajam un nodrošinātu valsts IKT arhitektūras ieviešanā iesaistīto ministriju un to padotības iestāžu viedokļu kvalitatīvu saskaņošanu, VARAM ierosina grozīt *koncepcijas* 4.punktā dotā uzdevuma izpildes termiņu un nosakot to līdz 2016. gada 30.decembrim. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija |
| 4. | Cita informācija | Nav |

Anotācijas II, III, IV, V, VI un VII sadaļa – projekts šīs jomas neskar.

Vides aizsardzības un

reģionālās attīstības ministrs K.Gerhards

Vīza: valsts sekretārs G.Puķītis

28.07.2015 10:00

464

R.Žukovskis

Tālr. 66016575

raivis.zukovskis@varam.gov.lv